Zorūbėlių botaninis-zoologinis draustinis
Zorūbėlių botaninis-zoologinis draustinis – saugoma gamtos teritorija (savivaldybės draustinis) Rietavo savivaldybėje, 3 km į šiaurę nuo Tverų, prie Zorūbėlių kaimo. Apima nedidelę pelkutę. Įsteigtas 1990 m., siekiant išsaugoti retųjų ir nykstančių gyvūnų buveines bei retųjų augalų augimvietes. Gyvena Raudonosios knygos paukštis – mažasis baublys, mažasis kragas, antys, ondatros, varliagyviai.